Praćenje provedbe europskog stupa socijalnih prava ključno je za ostvarenje opipljivog napretka na terenu. Ovom Komunikacijom Komisija predlaže da se, uz inicijative koje su već poduzete i koje se još trebaju poduzeti na razini EU-a, poboljša praćenje provedbe europskog stupa socijalnih prava u europskom semestru za koordinaciju politika. To se može ostvariti:

Osim toga, Komisija je uključila socijalne prioritete u sva područja te tako potvrdila socijalnu dimenziju svojeg rada. To uključuje:

Socijalni prioriteti u središtu su programa ove Komisije otkad je preuzela mandat 2014. Sadržaj i ciljevi europskog stupa socijalnih prava temelje se na velikom broju inicijativa u području zapošljavanja i socijalnih prava koje je ova Komisija pokrenula proteklih godina, a to su, među ostalim:

‣u okviru energetske unije predloženim se paketom Komisije „Čista energija za sve Europljane” stavlja veliki naglasak na potrošače i intenzivira rad na osiguravanju da prelazak na čistu energiju bude socijalno pravedan te da nitko ne bude zapostavljen. Osim toga, tim se paketom utvrđuje novi pristup zaštiti osjetljivih skupina potrošača, a on uključuje pomoć državama članicama u smanjenju troškova energije za potrošače podupiranjem ulaganja u energetsku učinkovitost. To je dovelo i do uspostave europskog opservatorija za energetsko siromaštvo,

‣u okviru jedinstvenog digitalnog tržišta Komisija je utvrdila ciljeve za 2025. u području povezivosti kako bi širokopojasne mreže visokog kapaciteta učinila dostupnima cijelom društvu, uz posebnu pozornost posvećenu područjima u kojima tih mreža još nema, poput ruralnih i udaljenih područja te uz istodobno veliku usmjerenost na razvoj digitalnih vještina. Komisija isto tako nastoji promicati besplatne bežične veze za građane i posjetitelje na javnim mjestima putem inicijative WiFi4EU.

Osim toga, predloženi Europski zakonik elektroničkih komunikacija sadržava odredbe kojima se osigurava cjenovna pristupačnost elektroničkih komunikacija (uključujući širokopojasne mreže) kao dijela univerzalne usluge,

‣u području prometne politike paket za mobilnost „Europa u pokretu” sveobuhvatan je skup inicijativa kojima će se među ostalim osigurati odgovarajući radni uvjeti. Nadalje, EU trenutačno revidira zakonodavstvo o pravima putnika kako bi osigurao da osobe smanjene pokretljivosti imaju jednak pristup uslugama prijevoza kao i drugi putnici,

‣Komisija je predložila reviziju Direktive o kvaliteti vode za piće, kojom će se poboljšati pristup vodi za piće svima, pogotovo ranjivim i marginaliziranim skupinama,

‣u okviru programa oporezivanja Komisija je predstavila niz inicijativa kojima je cilj obnoviti pravednost poreznog sustava EU-a tako što će osigurati da sva poduzeća plaćaju svoj dio poreza ondje gdje ostvaruju dobit,

‣putem svoje trgovinske politike EU promiče temeljne standarde rada usuglašene na međunarodnoj razini: slobodu udruživanja, pravo na kolektivno pregovaranje, nediskriminaciju, borbu protiv dječjeg i prisilnog rada, inspekciju rada, zdravlje i sigurnost na radnom mjestu i pristojne radne uvjete. Socijalna pitanja ujedno su ključni aspekti procjena učinka na održivost koje se provode za sve trgovinske sporazume uz gospodarske učinke te učinke na ljudska prava i okoliš,

‣nove Europske snage solidarnosti omogućuju mladima, uz poseban naglasak na mlade u manje povlaštenom položaju, da sudjeluju u aktivnostima solidarnosti i pomognu ispuniti društvene potrebe diljem Europe, što im omogućuje i da razviju svoje kompetencije i vještine,

‣kad je riječ o programima potpore stabilnosti, od situacije u kojoj se našla Grčka 2015. uspostavljena je praksa kojom se osigurava da se uz njih provode procjene društvenog učinka.

Nadalje, konvergencija u smjeru boljih društveno-gospodarskih rezultata, socijalne otpornosti i pravednosti, kako se promiče u europskom stupu socijalnih prava, ključan je dio rada na jačanju i dovršenju ekonomske i monetarne unije, kako je naglašeno u izvješću petorice predsjednika iz lipnja 2015. i naknadnim prijedlozima Komisije.

Grafikon 1. u nastavku prikazuje razne načine na koje je Komisija uključivala socijalne prioritete u sva područja:

Grafikon 1. Ključne inicijative ove Komisije u području zapošljavanja i socijalnih pitanja

U tom kontekstu uspostava stupa socijalnih prava bila je glavni pokretač ažuriranja i dopune zakonodavstva EU-a gdje je to bilo potrebno. Osim onoga što je dosad učinjeno, Komisija uz današnju Komunikaciju predstavlja drugi niz inicijativa, kako je sažeto u okviru 1.